stanford-oval/wikipedia huggingface dataset:
צלצולי פעמונים
גרסאות כיסוי

גרסת הכיסוי של איה כורם הופיעה באלבומה "לאלף את הסוסים" בשנת 2011.
בשנת 2011, כחלק מפרויקט "2 צדדים למטבע", בו ביצעו אמנים, שירים מסגנון אחר מהסגנון הקבוע שלהם, ביצעה להקת "התבלינים" את השיר.
השיר זכה לגרסאות כיסוי נוספות של יואב יצחק, שחקני "זהו זה" בעונות האיחוד בשנת 2020 (מוני מושונוב, שלמה בראבא, דובל'ה גליקמן, אבי קושניר וגידי גוב). גם דקלון וסגיב כהן ביצעו גרסת כיסוי מלווים בעוזרי המנגנת בבולבול טרנג. הראל מויאל ביצע גרסת כיסוי לשיר זה במסגרת הופעותיו.
הערות שוליים

↑  ynet, נפרדים: השירים הגדולים של אהובה עוזרי, באתר ynet, 13 בדצמבר 2016
↑  אורי הייטנר, פינתי השבועית ברדיו: צלצולי פעמונים, באתר של אורי הייטנר, 20 בדצמבר 2016
↑  המקום השני במצעד ההשמעות הישראלי השבועי של "מדיה פורסט" (יש לבחור "שירים מובילים – רדיו – ישראלי", שנה: 2016, שבוע 50: 11 בדצמבר 2016 – 17 בדצמבר 2016), באתר מדיה פורסט, 17 בדצמבר 2016, בדיקה אחרונה ב־13 באוקטובר 2022
↑  לינוי משעלי, ‏הכי אהובה: המיטב של הזמרת אהובה עוזרי, באתר "סרוגים", 13 בדצמבר 2016
אולגה קירש

| --- | --- |
אין תמונה חופשית
 לידה:  23 בספטמבר 1924 קופיס, דרום אפריקה 
 פטירה:  5 ביוני 1997 (בגיל 72) רחובות, ישראל 
 מדינה:  דרום אפריקה 
 מקום לימודים:  אוניברסיטת ויטווטרסראנד 
 שפות היצירה:  אנגלית, אפריקאנס 
 בן או בת זוג:  יוסף גיליס 
 
אולגה קירש (אפריקאנס: Olga Kirsch; 23 בספטמבר 1924 – 5 ביוני 1997) הייתה משוררת דרום אפריקאית-ישראלית. קירש כתבה בעיקר באפריקאנס ולא באנגלית. היא הוציאה שמונה ספרי שירה בשפה זו, וכרך של שירים נבחרים.
קורות חיים

קירש נולדה וגדלה בקופיס (Koppies), במדינת אורנג' החופשית שבדרום אפריקה. אביה היגר לשם מליטא, ואף על פי שהיה דובר יידיש, עם בתו עבר לדבר אנגלית, שפת האם של אמה אווה, ממוצא בריטי. היא הייתה השלישית במשפחה של חמישה אחים: שלוש בנות ושני בנים. החינוך היסודי והתיכוני שלה היה ברובו באפריקאנס, בבית הספר בקופיס, אם כי את חוק לימודיה סיימה בבית הספר התיכון יוניס בבלומפונטיין. מאוחר יותר עברה משפחתה ליוהנסבורג, שם למדה רפואה באוניברסיטת ויטווטרסראנד. לאחר שנה של לימודים, היא החליטה ללמוד ספרות והיסטוריה אפריקאית והולנדית. אחד ממוריה היה הסופר ס. מ. ואן דן הייבר (אנ').
בשנת 1948, בגיל 24, היא עלתה לישראל והתיישבה ברחובות. היא חזרה לדרום אפריקה בשלוש הזדמנויות: בשנים 1975, 1979 ו-1981. השינוי במקום המגורים השפיע על כתיבתה ועל השפה שבה השתמשה בחיי היומיום שלה, מאפריקאנס לאנגלית ואז לעברית. לאחר הגעתה לישראל לימדה אנגלית למחייתה, המשיכה את לימודיה האוניברסיטיים וסיימה תואר בספרות אנגלית באוניברסיטה העברית בירושלים. בשנת 1949 נישאה למתמטיקאי הישראלי יליד בריטניה יוסף גיליס, פרופסור במכון ויצמן למדע, ונולדו להם שתי בנות.
קירש היא הסופרת השנייה שכתבה באפריקאנס ששיריה התפרסמו, אחרי אליזבת אייברס (אנ'), שספריה הראשונים פורסמו כמה שנים לפני קירש, בין 1936 ל-1939.
שירתה הייתה מלווה במשקל ולעיתים קרובות בחרוז. הראשון משבעת הספרים שלה שפורסמו באפריקנס, Die soeklig נכתב בזמן שהיא עדיין למדה בדרום אפריקה, והשני, Mure van die hart, נכתב בשנה שבה עלתה לישראל. למעט כמה שירים באנגלית, היא לא פרסמה דבר לאחר שעזבה את דרום אפריקה. רק כרבע מאה לאחר מכן, בשנת 1972, יצא ספרה השלישי, תחת הכותרת Negentien gedigte (תשע עשרה שירים), שאותו מכנה דניאל הוגו "ההתחלה השנייה" שלה. בשנת 1990 פרסמה את ספר השירה הראשון שלה באנגלית. היא המשיכה לכתוב באנגלית ופעלה באגודת הסופרים הישראלים באנגלית. אף שהיא ידועה כמשוררת בדרום אפריקה, היא לא הצליחה להשיג אותה מידה של תהילה בישראל או בעולם דובר האנגלית. בשני ספרי השירה הראשונים שלה, קירש משקפת את דחייתה מהאפרטהייד ואת שאיפתה לחיות בישראל. כשהתבגרה, שירתה מתייחסת לנושאים אישיים יותר בסונטות המוקדשות לבעלה, המתמטיקאי יוסף גיליס. שירים אחרים עוסקים באבל על אמה ועל נכדתה, שנפטרה בגיל 9 בגלל מחלה חשוכת מרפא. קירש, בעלת התארים בבלשנות, תרגמה את שיריה מאפריקאנס לאנגלית ולעברית.
כמו אליזבת אייברס והרבה לפני ברייטן ברייטנבאך (אנ') או שילה קוסונס (אנ'), שירתה ביטאה את הקושי בכתיבה באפריקאנס הרחק מדרום אפריקה. היא נותרה ידידה קרובה של אליזבת אייברס, והם ביקרו זו את זו בהולנד ובישראל.
היא נפטרה ב-5 ביוני 1997 כתוצאה מגידול במוח, ונקברה לצד בעלה פרופ' יוסף גיליס בבית העלמין ברחובות.
ספריה

1944: Die Soeklig (Johannesburg: J. L. van Schaik Bpk)
1948: Mure van die Hart (Johannesburg: Afrikaanse pers boekhandel)
1972: Negentien Gedigte (Kaapstad: Human & Rousseau)
1976: Geil Gebied (Kaapstad: Human & Rousseau)
1978: Oorwinteraars in die Vreemde (Kaapstad: Human & Rousseau)
1982: Afskeide (Kaapstad: Human & Rousseau)
1983: Ruie tuin (Kaapstad: Human & Rousseau)
1990: The Book of Sitrya (Rehovot: O. Kirsch)
1730

שנת 1730 היא השנה ה-30 במאה ה-18. זוהי שנה רגילה, שאורכה 365 ימים. 1 בינואר 1730 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

8 באפריל – נחנך בניין בית הכנסת שארית ישראל, הראשון בניו יורק
8 ביולי – רעידת אדמה באזור ולפראיסו. חוזקה מוערך בכ-8.7
15 באוגוסט – רעידת אדמה באזור אסאם/טיבט. חוזקה מוערך בכ-8.6
30 בדצמבר – רעידת אדמה בהוקאידו שביפן
נולדו

רבי משולם זושא מאניפולי (נפטר ב-1800)
25 בינואר – ויליאם ויפל, מחותמי הכרזת העצמאות האמריקנית (נפטר ב-1785)
26 ביוני – שארל מסיה, אסטרונום צרפתי (נפטר ב-1817)
6 בדצמבר – סופי פון לה רוש, סופרת גרמנית (נפטרה ב-1807)
נפטרו

נחמיה חיון - מנהיג שבתאי באירופה (נולד ב-1668)
ראו גם

ילידי 1730‎
נפטרים ב-1730‎
The Number of the Beast

The Number Of The Beast (מספר החיה) הוא אלבומה השלישי של להקת ההבי מטאל האנגלית איירון מיידן, שיצא לאור בשנת 1982.
על האלבום

"המספר של החיה" הוא אלבום האולפן השלישי של הלהקה ואלבום הבכורה של ברוס דיקינסון עם מיידן. היצירות באלבום נחשבות עד היום למשפיעות ולהשראת עולם המטאל. האלבום כולל 2 סינגלים, "Run To The Hills" ו"The Number Of The Beast". ב-1998 יצאה גרסה חדשה של האלבום שכללה שיר חדש - "Total Eclipse". האלבום המקורי יצא לאור ב-29 במרץ 1982.
באלבום בולטת נוכחותו של הסולן ברוס דיקינסון. דיקינסון שינה את איירון מיידן באופן משמעותי. עד להצטרפותו, איירון מיידן יצרה בעיקר שירים קלים, קצרים וקופצניים. דיקינסון אהב את איירון מיידן של דיאנו, בשל דמיונה לאגדת הרוק כבד דיפ פרפל, אשר העריץ, אך כשהצטרף בעצמו ללהקה, הביא עמו רוח חדשה ואחרת לגמרי. דיקינסון, עם קולו הגבוה והמהדהד ועם שירתו העצובה והרצינית הפך את איירון מיידן ללהקה כבדה, אשר הלחינה יצירות ארוכות, כבדות, מלנכוליות ורבות עוצמה. איירון מיידן ויתרה על תדמית ה"רחוב" השמחה וה"עבריינית" של דיאנו, ואימצה במקומה תדמית של להקה כבדה ו"שטנית".
השיר המפורסם ביותר מ"מספר החיה" הוא שיר הנושא. לפני שהשיר מתחיל, מושמעת הקראה של הקטע מהברית החדשה, אשר אומר כי 666 הוא מספר השטן, או כמו שהוא מכונה בספר, המספר של החיה. בפזמון הקליט והסוחף של השיר, דיקינסון צועק: “666 – the number of the beast!”. השיר לווה בקליפ, אשר בו מופיע אדם מחופש ל"אדי", אשר הפעם מייצג את השטן. השיר "המספר של החיה" הוא אחד השירים האהובים ביותר של איירון מיידן, והוא הפך למעשה להמנון הלהקה, אשר מייצג אותה ומזוהה עימה כמעט יותר מכל שיר אחר.
שירים מפורסמים נוספים מהאלבום: "The Prisoner" ("האסיר") ו-"Hallowed Be Thy Name", בשניהם הדובר הוא אסיר. הראשון מבוסס על סדרת טלוויזיה בריטית משנות ה-70 בשם "האסיר", ואילו האחרון מתאר את ייסוריו הנפשיים של הנידון למוות המחכה להוצאתו להורג. כמו כן, מפורסם מאוד השיר "Run to the Hills" ("ברח אל הגבעות"), המתאר את השתלטותו האכזרית של האדם הלבן על יבשת אמריקה. השיר השני, "Children of the Damned", נכתב בהשראת סרטי האימה "כפר הארורים" ו"ילדי הארורים". שם השיר הושפע משירם של בלאק סבאת', Children of the Grave.
"המספר של החיה" הצליח במכירות, ואף שיחזר את ההצלחה של אלבום הבכורה.
רשימת השירים

כל השירים נכתבו והולחנו על ידי סטיב האריס אלא אם צוין אחרת.
| מס' | שם | כותב(ים) | משך |
| --- | --- | --- | --- |
| 1. | Invaders  |   | 3:24 |
| 2. | Children of the Damned  |   | 4:35 |
| 3. | The Prisoner  | האריס, אדריאן סמית' | 6:03 |
| 4. | Acacia Avenue‏ 22  | האריס, סמית' | 6:36 |
| 5. | The Number of the Beast  |   | 4:50 |
| 6. | Run to the Hills  |   | 3:54 |
| 7. | Gangland  | סמית', קלייב בר | 3:49 |
| 8. | Hallowed Be Thy Name  |   | 7:11 |
| 9. | Total Eclipse  | האריס, דייב מארי, בר | 4:25 |
| משך כולל: | משך כולל: | משך כולל: | 40:22 |
ברוס דיקינסון היה שותף גם לכתיבת השירים "Children of the Damned", "The Prisoner", "Run to the Hills" ו"Gangland", אבל בגלל מחויבות ללהקה אותה עזב לפני הצטרפותו, סאמסון, ברוס לא קיבל קרדיט על השירים. שיר 9 נכלל במהדורה המחודשת של האלבום משנת 1995.
השתתפו באלבום

ברוס דיקינסון - סולן
סטיב האריס - גיטרה בס
אדריאן סמית' - גיטרה חשמלית
דייב מארי - גיטרה חשמלית
קלייב בר - תופים
תחרויות העל

תחרויות העל הן תחרויות שחמט הנערכות מדי שנה ואשר הקטגוריה השחמטאית שלהן היא 19 ומעלה (מד כושר ממוצע של 2700 או יותר). התחרויות סגורות וניתן להשתתף בהן רק בהזמנת המארגנים. תחרויות העל משוחקות בדרך כלל בשיטת ליגה. בדומה לגראנד סלאם בטניס, תחרויות העל הן התחרויות החשובות ביותר המתקיימות כל שנה. בין המנצחים בתחרויות אלו נמצאים רבים מגדולי השחקנים בהיסטוריה.
תחרויות שמתקיימות (נכון ל-2024) > טאטא סטיל (קורוס/ויק אן-זהה)

תחרות העל קורוס מתקיימת בינואר מדי שנה בעיירה קטנה בשם ויק אן-זהה שבהולנד. מלבד האירוע הראשי- תחרות בין 14 רב-אמנים מהצמרת העולמית בשיטת רובין, ישנן גם תחרויות משניות במספר רמות. שיאן הזכיות בקורוס הוא מגנוס קרלסן עם 6 זכיות (מהן אחת במשותף) ואחריו וישוואנתן אנאנד עם 5 זכיות (מהן 3 במשותף) ואחריו מקס אויבה, לאיוש פורטיש, לבון ארוניאן וויקטור קורצ'נוי עם 4 זכיות (חלקן במשותף). בין זוכי התחרות נמצאים 10 אלופי עולם בשחמט. הטורניר נערך לראשונה ב-1928. מאז 1939 הטורניר נערך ברציפות עד היום (להוציא את 1945).
תחרויות שמתקיימות (נכון ל-2024) > תחרות העל בנורווגיה

זו תחרות שנערכת מדי שנה החל מ-2013 בסטוונגר, שבנורווגיה.
התחרות מתקיימת בשיטת ליגה הכוללת מפגש בודד בין 10 השחמטאים. לפני התחרות הראשית נערכת תחרות בשחמט מהיר לקביעת סדר המשתתפים.
תחרויות שמתקיימות (נכון ל-2024) > גביע סינקפילד

גביע סינקפילד (באנגלית: Sinquefield Cup) הוא תחרות על בשחמט שנערכת כל שנה בעיר סנט לואיס, ארצות הברית.
התחרות הראשונה נערכה בשנת 2013. מאז שנת 2015 התחרות היא חלק של גראנד צ'ס טור.
התחרות נערכת באוגוסט/ספטמבר. לתחרות מוזמנים 10 שחמטאים שמתחרים ב-9 סיבובים.
תחרויות שמתקיימות (נכון ל-2024) > Superbet Chess Classic

התחרות מתקיימת החל משנת 2023 בבוקרשט ומהווה חלק של גראנד צ'ס טור.
תחרות העל גרנקה קלאסיק

תחרות העל גרנקה קלאסיק היא תחרות על בשחמט שנערכת בגרמניה מדי שנה החל מ-2013.
תחילה היא נערכה בבאדן-באדן והחל משנת 2017 גם בקרלסרוהה. בנוסף לתחרות הראשית, נערכת גם תחרות משנית.
התחרות מתקיימת בשיטת ליגה הכוללת מפגש כפול בין השחמטאים.
תחרויות עבר > לינארס

תחרות העל של לינארס התקיימה בעיירה לינארס שבספרד.
לינארס מתוארת לעיתים קרובות כוימבלדון של השח כלומר כטורניר השנתי החזק ביותר. התחרות התקיימה בין השנים 1978 ל-2010 מדי שנה (למעט השנים 1987 ו-1996). בתחילה היא לא נחשבה תחרות על וזוכיה היו שחמטאים אלמונים יחסית, אך בהדרגה התחרות נהפכה לתחרות החזקה והחשובה ביותר בעולם השחמט. בשנים 2006–2008 חצייה הראשון של התחרות נערך בעיר המקסיקנית מורליה. שיאן הזכיות בלינארס הוא גארי קספרוב עם 9 זכיות (במקום השני נמצאים וסילי איוונצ'וק ווישוואנתן אנאנד עם 3 זכיות).
תחרויות עבר > סופיה (M-Tel)

תחרות העל M-Tel התקיימה בסופיה שבבולגריה. התחרות מומנה על ידי חברת טלפונים סלולריים בשם M-Tel. התחרות נערכה בין השנים 2005 ל-2009. התחרות הייתה סגורה למוזמנים בלבד וכל ששת משתתפיה היו רב-אמנים מהשורה הראשונה בעולם. שיאן הזכיות בסופיה הוא וסלין טופאלוב עם שלוש זכיות (במקום השני נמצאים וסילי איוונצ'וק ושירוב עם זכייה בודדת).
תחרויות עבר > סופיה (M-Tel) > זוכי התחרות

2005 - וסלין טופאלוב
2006 - וסלין טופאלוב
2007 - וסלין טופאלוב
2008 - וסילי איוונצ'וק
2009 - אלכסיי שירוב
תחרויות עבר > בילבאו > זוכי התחרות

2008 - וסלין טופאלוב
2009 - לבון ארוניאן
2010 - ולדימיר קראמניק
2011 - מגנוס קרלסן
2012 - מגנוס קרלסן
2013 - לבון ארוניאן
2014 - וישוואנתן אנאנד
2015 - וסלי סו
2016 - מגנוס קרלסן
תחרויות עבר > דורטמונד

תחרות העל של דורטמונד מתקיימת בקיץ מדי שנה בדורטמונד שבגרמניה.
כל המשתתפים בדורטמונד מוזמנים לתחרות מלבד הזוכה בתחרות אירפלוט שבמוסקבה שמקבל את הזכות להשתתף אוטומטית. התחרות התקיימה לראשונה ב-1928 וזכה בה פריטס זאמיש. היא התקיימה פעם נוספת בשנת 1951 וגם בשנת 1961 אז זכה מארק טיימנוב. משנת 1973 התחרות מתקיימת ברציפות כל שנה. שיאן הזכיות בדורטמונד הוא ולדימיר קראמניק - מתוך 37 הפעמים שהתחרות התקיימה (להוציא השלוש הראשונות המיוחדות) קראמניק זכה בתחרות 9 פעמים (במקום השני נמצא לקו עם 3 זכיות). בשנת 1984 זכה יהודה גרינפלד הישראלי בתחרות. בשנת 2005 השתתף הישראלי אמיל סוטובסקי בתחרות. למרות הופעתו החלשה (מקום לפני אחרון עם 3.5/9) הוא התפרסם בתחרות זו בזכות משחק מרשים נגד אלוף העולם ולדימיר קראמניק בו הקריב סוטוסבקי כלי בהקרבה עמדית עמוקה וזכה במשחק.
במהלך המאה ה-21 חשיבות התחרות ירדה והיא כבר לא מגיע לרמה גבוהה במיוחד.
דניאל סאן קריאף

| --- | --- |

 לידה:  12 בפברואר 1991 (בת 33) 
 מוקד פעילות:  ישראל 
 עיסוק:  זמרת, מוזיקאית
 סוגה:  פופ מזרחי • פולק היפ הופ • אלקטרונית
 שפה מועדפת:  עברית 
 חברת תקליטים:  הליקון
 שיתופי פעולה בולטים:  טיפקס, קובי אוז, תומר יוסף
 בן זוג:  רפאל כהן
 
דניאל סאן קריאף (נולדה ב-12 בפברואר 1991) היא אמנית, זמרת ומוזיקאית ישראלית.
ביוגרפיה

קריאף התחילה ליצור בגיל צעיר מאוד והחלה לכתוב, להלחין ולשיר בילדותה. למדה ברימון בית ספר למוסיקה בשנת 2010.
בשנים 2012–2013 הובילה את ההרכב Daniel Krief & Black Guru וכתבה את האלבום "sun&moon".
בתחילת 2013 הוקלט בסנגל חלקו הראשון בו שולבו אומנים סנגליים מהשורה הראשונה. בנוסף הופיע ההרכב במגוון מועדונים ואירועים הומניטריים (בחסות שגרירות ישראל בסנגל) בשיתוף אמנים כמו: עומר פנה (אנ'), דידיה אוודי (אנ') ודודו אנדאיה רוז (אנ').
בשנת 2014, הצטרפה כזמרת בלהקת טיפקס, לאחר ששלחה לסולן הלהקה קובי אוז שיר שכתבה לביצועו והוא הזמין אותה לבצע קולות רקע באלבום הקאברים לשירי אריק איינשטיין, "חלום בעקבותייך", שיצא בשנת 2015. לאחר מכן, הציע לה אוז להיות חלק מהלהקה.
בשנת 2016 יצא השיר הראשון של הלהקה בהשתתפותה, "מי הפרובינציאל?", הסינגל המוביל מתוך האלבום "עבודת כפיים", שיצא לאור באותה השנה, ובו השתתפה כסולנית. הופעתה באלבום זכתה לשבחים מצד מבקרי המוזיקה.
בשנת 2018 הוציאה את סינגל הבכורה שלה, והראשון מתוך אלבום הבכורה, "תורי לומר", שנכנס לפלייליסט של תחנת הרדיו גלגלצ. באותה השנה, הוציאה סינגלים נוספים מהאלבום: "בית" "יודעת את הכל". מתוך האלבום. בהמשך אותה השנה, הוציאה את האלבום, "תורי לומר", בהפקתו המוזיקלית של גיא מוזס, שזכה לשבחים רבים ממבקרי המוזיקה.
בשנת 2020 ביצעה יחד עם תומר יוסף את השיר "שני חלקים בתוך השלם" במסגרת הפרויקט "צו השעה", לתמיכה בתעשיית המוזיקה הישראלית, שנפגעה ממשבר הקורונה בישראל.
בשנת 2021 דניאל סיימה את דרכה בלהקת טיפקס למען קריירת הסולו שלה.
בשנת 2022 הוציאה את השיר "כסף" שנכנס לפלייליסט של תחנת הרדיו גלגלצ.
ובקיץ 2022 הוציאה דניאל את אלבומה השני ״יש לאן לחזור״ בהפקה מוזיקלית של תומר יוסף.
דיסקוגרפיה > אלבומי אולפן

2019: תורי לומר
2022: יש לאן לחזור
דיסקוגרפיה > עם טיפקס

2016: עבודת כפיים
הערות שוליים

1 2  עומר טסל, "אובחנתי באיחור של עשור וחוויתי חוסר אמון. הכאב יכול לדכא", באתר ynet, 16 באוגוסט 2022
↑    יקי הפשטיין, ‏עכשיו תורה: דניאל סאן-קריאף תגרום לכם לרקוד, בעיתון מקור ראשון, 31 ביולי 2019
1 2   איה חיות, "הסגנון שלי הוא 'דניאל סאן קריאף'": הצלע הנשית ב"טיפקס" מוציאה אלבום משלה, באתר הארץ, 15 ביולי 2019
↑  נדב מנוחין‏, קשוב מאוד 150: האלבום החדש של טיפקס לא מחזיר את העטרה ליושנה, באתר וואלה, 14 בספטמבר 2016
↑  אסף נבו, יאללה כפיים, באתר ישראל היום, 20 באוקטובר 2016
↑  דניאל קריאף כובשת את גלגלצ, באתר אשדודנט
↑  מאיה כהן, "יודעת את הכל": שיר חדש לדניאל קריאף, באתר ישראל היום, 26 במאי 2019
↑  דניאל קריאף מארחת את קובי אוז בשיר חדש, באתר אשדודנט
↑  שי להב, ‏מגניבה, סקסית וסופר מקורית: אלבום הבכורה המרגש של השנים האחרונות, באתר מעריב אונליין, 14 ביוני 2019
↑  נדב מנוחין‏, נצ'י נצ' מת, יחי רביד פלוטניק: האיש שאחראי לשיר החשוב של התקופה, באתר וואלה, 12 ביולי 2019
↑  תימורה לסינגר, ‏מותק, אל תסתירו אותה: אלבום הבכורה של דניאל סאן קריאף הוא ליווי מושלם לקיץ מהביל, באתר גלובס, 30 באוגוסט 2019
↑  צו השעה: שרית חדד יחד עם נטע ברזילי ונסרין קדרי שרה זוהר ארגוב, באתר ‏מאקו‏, 9 בספטמבר 2020
↑  כֶּסֶף ☼ דניאל סאן קריאף, נבדק ב-2022-06-12
| --- | --- |
בקרת זהויות :  NLI: 987007402748405171  VIAF: 61156675112333582368   WorldCat (עם VIAF): 61156675112333582368 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
הלל ברוקנטל

| --- | --- |
אין תמונה חופשית
 לידה:  24 בינואר 1909 ב' בשבט ה'תרס"ט אוסצ'יקי דולנה בגליציה המזרחית
 פטירה:  30 באוקטובר 1980 (בגיל 71) כ' בחשוון ה'תשמ"א
 מדינה:  ישראל 
 תקופת הפעילות:  ? – 30 באוקטובר 1980 
 תפקידים נוספים:  רב הקיבוץ חפץ חיים
 רבותיו:  הרב מאיר שפירא (המהר"ם שפירא מלובלין) הרב יוסף ברויאר
 
הרב הלל ברוקנטל (24 בינואר 1909, ב' בשבט ה'תרס"ט – 30 באוקטובר 1980, כ' בחשוון ה'תשמ"א) היה ממייסדי הקיבוץ חפץ חיים ורבו הראשון של הקיבוץ.
תולדות חייו

נולד בעיירה אוסצ'יקי דולנה (יידיש: איסטריק) בגליציה המזרחית, לשלמה ובת שבע. בנעוריו למד תורה אצל הרב מאיר שפירא (המהר"ם שפירא מלובלין) בעיירה סאנוק ועל ידיו הוסמך לרבנות בשנת 1925, בהיותו בן 16. לאחר זמן עבר ללמוד וללמד בישיבת פרנקפורט של הרב יוסף ברויאר. בשנת 1934, בשליחות הרב ברויאר, המשיך לעיר פיומה באיטליה, שבה ניסה להקים עם קבוצת חברים שלוחה של ישיבת פרנקפורט.
בשנת 1935 עלה ברוקנטל לארץ ישראל והצטרף לקיבוץ נוער אגודתי בכפר סבא (לימים קיבוץ חפץ חיים). ברוקנטל השתלב בעבודה היומיומית של חברי הקיבוץ, בעבודות חוץ, בחקלאות ובפרדסים, ובנוסף בלט בפעילות רוחנית, ובפסיקות הלכתיות. בט"ו באב תרצ"ו, 3 באוגוסט 1936 נישא למלי (מעלה-עמליה) לבית לנדאו, שהצטרפה אליו מתל אביב לקיבוץ בכפר סבא.
בשנת 1937, בהמלצת הרב ד"ר יצחק ברויאר ובנימין מינץ, נסע הלל ברוקנטל מטעם אגודת ישראל לאנסחדה, הולנד וניהל שם יחד עם רעייתו קבוצת הכשרה עבור צעירים חלוצים יהודים דתיים, פליטים מגרמניה, כהכנה לעלייתם ארצה. בשנת 1940, לאחר הכיבוש הגרמני, נעצר ברוקנטל על ידי שלטונות הכיבוש, ונלקח למחנה שבויים בשלזיה עילית. עם תום מלחמת העולם השנייה בשנת 1945 שוחרר והגיע לארץ ישראל (באוניה מטרואה), חזר לקיבוץ חפץ חיים (שעלה להתיישבות קבע כבר בשנת 1944) והצטרף שם לאשתו ושלושת בניו, שהגיעו ארצה כבר בשנת 1942.
לאחר חזרתו לקיבוץ, כיהן כרב הקיבוץ (במהלך השנים שימש גם כמנהל בית הספר בקיבוץ וכמורה למקצועות שונים) עד פטירתו בשנת 1980 בגיל 71. הובא למנוחות בבית העלמין של חפץ חיים .
דרכו

בתפקידו כרב הקיבוץ חפץ חיים פעל בדרך של מתינות ומתן דוגמה אישית, ודגל בשילוב של לימוד תורה ואהבת תורה עם חיי מעשה חלוציים בארץ ישראל.
בנוסף, נדרש להכרעות הלכתיות תקדימיות, שהיו נחוצות לדרך החיים והאידאולוגיה של קיבוץ חפץ חיים (תוך התייעצות עם גדולי תורה אחרים, למשל עם הרב אברהם ישעיהו קרליץ).
את הקיבוץ הנהיג הרב הלל ברוקנטל בשותפות מיוחדת עם הרב ד"ר קלמן כהנא.
לקריאה נוספת

מלי ברוקנטל, צבי נאמן, העלית מן שאול נפשי, סיפורם המופלא של מלי ברוקנטל ושלושת ילדיה בתקופת מלחמת העולם השניה, זליונמ"ש, 2008
"גישתנו למצוות השמיטה" - מאמרו של הרב ברוקנטל באתר דעת
מאיר וונדר, ברוקנטל, ר' הלל, בתוך אנציקלופדיה לחכמי גליציה, ח"ו, ירושלים תשס"ה, עמ' 255–256
אריק ברמן

| --- | --- |

 לידה:  11 בספטמבר 1979 (בן 45) ישראל תל אביב, ישראל
 מוקד פעילות:  ישראל 
 תקופת הפעילות:  מ-1999
 סוגה:  רוק
 חברת תקליטים:  NMC
 פרסים והוקרה:  זמר השנה (2007) 
 פרופיל ב-IMDb
 
אריק ברמן בהופעה בבארבי (2021). צילום: תומר גילת
אֶריק ברמן (נולד ב-11 בספטמבר 1979) הוא זמר, פזמונאי, מלחין ושחקן ישראלי.
ביוגרפיה

ברמן נולד בתל אביב, להורים ילידי ישראל. כשהיה בן שלוש התגרשו הוריו. ברמן החל לגלות עניין במוזיקה בגיל 16, כאשר החל לנגן בפסנתר ובגיטרה באופן עצמאי. לאחר שירותו הצבאי, החל ללמוד ברימון בית ספר למוסיקה שברמת השרון. במהלך לימודיו יצר ברמן קשרים עם אמנים אחרים בהם איה כורם ואיתי פרל.
דיסקוגרפיה

"I" - "הראשון" (2007) - זהב (+20,000 עותקים) - 1.1.07
"II" - "השני" (2009) - 2.2.09
"הקלטות מרתף / חלק א'" - 2.12.2009
"גבר, אישה והווילדרנס" מכיל 4 פרקים:
"אוי הלב הפתי והמגוחך" - אפריל 2011
"ג'ייקוב, מרים, רוזה ועמוס" - אוגוסט 2011
"חצי ויבשת שלמה" - נובמבר 2011
"איצטרובל" - פברואר 2012
"אהבה ואלוהים אחרים" - פברואר 2017
"#בסדרגמורהבנתיהכל (חלק א' / דוקו היברידי)" - 2023
הערות שוליים

↑  תמר סוקניק, אלבום הבכורה של אריק ברמן ייצא בשבוע הבא, באתר הארץ, 26 בדצמבר 2006
↑  תמר סוקניק, זוכי פרס שר התרבות לזמר עברי: דובי זלצר, אריק ברמן ודין דין אביב, באתר הארץ, 25 במאי 2007
↑  גאולה אבן בשיר של אריק ברמן, באתר הארץ, 19 במאי 2008
↑  בן שלו, גם מעט אריק ברמן זה הרבה, באתר הארץ, 23 בפברואר 2009
↑  דורון קורן, חמישה שירים יפהפיים ונסתרים של אריק ברמן, יוצר גדול, באתר הארץ, 13 ביולי 2017
↑  אריק ברמן שר ניק קייב, באתר הארץ, 23 בנובמבר 2012
↑  רן בוקר, אחרי הריאיון שעורר סערה, אריק ברמן: "לא התכוונתי לזלזל בתנועת MeToo", באתר ynet, 11 ביוני 2023
↑  נועם כהן, ‏"אני לא חושב שזוגיות זה הפורמט לממש אהבה": אריק ברמן משיק אלבום וקונספט חדש ליחסים, באתר ‏מאקו‏, 3 באוגוסט 2023
| --- | --- |
בקרת זהויות :  NLI: 987007297454605171  ISNI: 0000 0000 7096 6100  MusicBrainz: 8374378f-fc32-4a6a-9a43-f8ee466ae06c  VIAF: 97376998   WorldCat (עם VIAF): 97376998
אבישי כ"ץ

| --- | --- |

 לידה:  1935 (בן 89 בערך) יפו
 מדינה:  ישראל ישראל
 השתייכות:   צבא הגנה לישראל
 תקופת הפעילות:  1952–1983 (כ־31 שנים)
 דרגה:    תת-אלוף
 תפקידים בשירות
 מפקד בהל"ץ  סגן נציב קבילות החיילים  קצין הנדסה של גייסות השריון  קצין הנדסה ראשי
 פעולות ומבצעים
   מלחמת סיני    מלחמת ששת הימים    מלחמת ההתשה    מלחמת יום הכיפורים    מלחמת לבנון
אבישי כ"ץ (נולד ב-1935) הוא תת-אלוף במילואים, קצין הנדסה ראשי השמיני של חיל ההנדסה בשנים 1979–1983.
הערות שוליים

↑  מרדכי אלקן, מטרתי — להפוך את חיל ההנדסה לטוב ביותר בצה"ל, מעריב, 6 בפברואר 1979
↑  1027 תארים אקדמיים במחזור החדש של הטכניון, דבר, 3 ביוני 1970
↑  אבישי כץ - קצין הנדסה, מעריב, 2 בפברואר 1979
↑  משה דוד, "תופסים צבע", מוסף "המגזין", של מעריב, 11 ביולי 2011. עמ' 4-5.
| --- | --- |
בקרת זהויות :  NLI: 987007437586905171  LCCN: no2012046197  VIAF: 235274003   WorldCat (עם VIAF): 235274003 
אבישי כ"ץ מעניק פרס לסמל גד מה-טוב על זכיתו בחידון ידיעת הארץ ב-1979. כ"ץ עם כומתה אפורה. החייל עם כומתה שחורה.
אבישי כ"ץ בטקס סיום קורסי מפקדים של חיל ההנדסה הקרבית, 1979.
דונל תומאס

| --- | --- |

דונל תומאס
 לידה:  15 במרץ 1920 מארט, ארצות הברית 
 פטירה:  20 באוקטובר 2012 (בגיל 92) סיאטל, ארצות הברית 
 ענף מדעי:  רפואה
 מקום מגורים:  ארצות הברית
 מקום לימודים:  בית הספר לרפואה של הרווארד 
 מוסדות:  אוניברסיטת וושינגטון 
 פרסים והוקרה:  מדליית ג'ורג' מ. קובר (1992)  פרס קרן גיירדנר הבינלאומי (1990)  המדליה הלאומית למדעים (1990)  פרס נובל לפיזיולוגיה או לרפואה (1990)  פרס צ'רלס קטרינג (1981)  קרל לנדשטיינר 
 בן או בת זוג:  דותי תומאס 
 תרומות עיקריות
 עבודה בשטח השתלות איברים ותאים
 
אדוארד דונל "דון" תומאס (אנגלית: Edward Donnall "Don" Thomas‏; 15 במרץ 1920 – 20 באוקטובר 2012) היה רופא והמטולוג אמריקאי, פרופסור באוניברסיטת וושינגטון, מנהל חטיבת המחקר הקליני במרכז לחקר הסרטן על שם פרד האצ'ינסון וחתן פרס נובל לפיזיולוגיה או לרפואה לשנת 1990, יחד עם ג'וזף א. מארי, על עבודתם בשטח השתלות איברים ותאים.
ביוגרפיה

תומאס נולד בטקסס, ארצות הברית לאב רופא. הוא למד כימיה והנדסה כימית באוניברסיטת טקסס באוסטין ובשנת 1941 קיבל תואר ראשון, וב-1943 קיבל תואר שני. בהיותו סטודנט לתואר ראשון, הכיר את אשתו, דורותי מרטין, שלמדה להיות עיתונאית באותה עת. לזוג נולדו שלושה ילדים. לאחר קבלת התואר השני, החל תומאס ללמוד בבית הספר לרפואה של אוניברסיטת הרווארד, ובשנת 1946 קיבל תואר דוקטור לרפואה.
בשנת 1990, אותה שנה בה זכה בפרס נובל לפיזיולוגיה או לרפואה, זכה תומאס גם במדליה הלאומית למדעים.
נפטר מדום לב בסיאטל שבוושינגטון, בגיל 92.
1941

ערך זה עוסק בשנה בלוח הלועזי. אם התכוונתם לסרט של סטיבן שפילברג, ראו .
שנת 1941 היא השנה ה-41 במאה ה-20. זוהי שנה רגילה, שאורכה 365 ימים. 1 בינואר 1941 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.